Magistri Henricus de fluy canonicus , et Renerus de paissiaco officiales Remenses . Uniuersis presentes litteras inspecturis , Salutem in domino . Nouerint uniuersi quod coram fideli clerico curie Remensis , ad hoc deputato , propter hoc personaliter constituti Renerus dictus li resoigniez danaus armiger et amieta eius uxor . Recognouerunt se uendidisse et uendiderunt ecclesie de claromarisco , iuxta Remis ordinis cisterciensis , unam grangiam quam habebant ut dicebant apud taissi cum iardino et appendenciis dicte grangie , que quidem grangia sua est inter domum torpeti ex una parte , et domum liberorum Garneri ex altera . Item recognouerunt se uendidisse dicti armiger et eius uxor coram eodem clerico memorato et uendiderunt , una cum predictis grangia , iardino et aliis appendenciis eiusdem grangie , ipsi ecclesie omnes redditus quos habebant iidem armiger et eius uxor seu habere debebant in dicta uilla de taissay , et eciam in uilla de puteolis , nec non omnes uineas et omnes terras arabiles et alias possessiones , quas habebant ut dicebant similiter iidem , R . armiger et amieta eius uxor , in territoriis de taissay et de puteolis . Quarum quidem terrarum seu uinearum predictarum quedam pecia sita est in loco qui dicitur a la uaute Iehan , inter terram dicte ecclesie de claromarisco ex una parte , et terram domini milonis militis ex altera . Alia sita est loco qui dicitur la uoye dou molin , inter terram Ioffridi dicti kiket ex una parte , et terram Ernandi dicti iudei ex altera . Alia uero sita est loco qui dicitur au pre deuant le molin inter terram dicte ecclesie ex una parte , et terram hanimardi de besennes ex altera . Alia sita est loco qui dicitur a la quarrele inter terram Mathildis de uiler ex una parte , et terram arbelini de puteolis ex altera . Alia uero sita est loco qui dicitur la uoye dou molin inter terram Gerardi dicti le sontaisuel ex una parte , et terram hcu delote de moncello ex altera . Alia sita est loco qui dicitur en la rue dou molin , inter terram dicte ecclesie ex una parte , et terram ade dou moncel ex altera . Alia uero sita est loco qui dicitur deuant l?orme , inter terram dicte ecclesie ex una parte , et terram dicti ade du moncel ex altera . Alia sita est loco qui dicitur a la rue dou four , inter terram dicte ecclesie ex una parte , et terram dicti ade ex altera . Alia uero sita est in eodem loco qui dicitur en la rue dou four inter terram herberti dicti dou Renier ex una parte , et terram ade dou moncel ex altera . Alia sita est in eodem loco inter terram dicte ecclesie ex una parte , et terram Beatricis dou Renier ex altera . Alia uero sita est loco qui dicitur en longue Roye , inter terram Gerbeloti ex una parte , et terram Coleti dicti uairet ex altera . Alia sita est loco qui dicitur enccoyeres inter terram dicte ecclesie ex una parte , et terram ugueti mignie ex altera . Alia sita est en longue Roye inter terram hyeberti dou Renier ex una parte , et terram Gerbeleti ex altera . Alia sita est loco qui dicitur en quarteron inter terram dicte ecclesie ex una parte , et terram liberorum hanimardi ex altera . Alia uero sita est loco qui dicitur en mommalisois inter terram dicti milonis ex una parte , et terram Coleti dicti iudas ex altera . Alia sita est loco qui dicitur a la rue dou mes , inter terram dicte ecclesie ex una parte , et iuxta uiam dou mes , ex altera . Alia sita est loco qui dicitur entorte haire inter terram hierberti dicti le baligan ex una parte , et uiam de momberet ex altera . Alia sita est loco qui dicitur en monralisoys , inter terram dicte ecclesie ex una parte , et terram adeneti filii Radulphy bryet ex altera . Alia sita est loco qui dicitur en uignueles inter terram dicte ecclesie ex una parte , et terram Ernaudi goubaut ex altera . Alia sita est a la uoye dou mailli inter terram dicte ecclesie ex una parte , et terram ugueti de puteolis ex altera . Alia sita est loco qui dicitur en uignueles inter terram dicte ecclesie ex una parte , et terram Coleti rufi ex altera . Alia sita est loco qui dicitur a la chiese inter terram dicte ecclesie ex una parte , et eundem locum dictum la chiese ex altera . Alia sita est loco qui dicitur en brayes inter terram Radulphi de ualle ex una parte , et terram morelli de tribus puteis ex altera . Alia sita est en monralisois inter terram dicte ecclesie ex una parte , et terram ecclesie sancti petri ad moniales Remensis ex altera . Alia uero sita est loco qui dicitur au chemin ferre inter terram predicte ecclesie de claromarisco ex una parte , et cheminum dictum ferre ex altera . / / Et hec uendicio facta est precio ducentarum librarum forcium , de quibus dicti uenditores recognouerunt se habuisse creantum suum , et recepisse ad plenum a dicta ecclesia in pecunia numerata sibi tradita soluta et deliberata , et hec omnia superius annotata uendiderunt , quita et libera ab omni onere , et absque iugo cuiuslibet seruitutis , et ea omnia absque ulla obligatione recognouerunt se uendidisse bene et legittime dicti R . armiger et eius uxor ecclesie memorate . Promittentes iidem uenditores fide ab ipsis super hoc prestita corporali in manu prefati clerici quod contra dictam uendicionem legittime factam per se uel per alium seu alios non uenient in futurum , nec in predictis grangia , iardino et aliis appendenciis , redditibus , uineis , et terris arabilibus sic uenditis aliquid de cetero reclamabunt ratione dotis , uel ratione hereditatis , seu aliqua alia ratione , nec facient aliqua de causa seu occasione quacumque reclamari , nec eciam querent artem uel ingenium causam uel materiam quare dicta uendicio ualeat aliquatenus impediri , uel quominus dicta ecclesia de claromarisco de omnibus et singulis premissis sibi uenditis gaudere possit pacifice et quiete . Sed de hiis omnibus legittima exinde portabunt garandiam ecclesie memorate aduersus omnes iuri et legi parere uolentes et dictam garandiam promiserunt se portaturos dicte ecclesie de claromarisco dicti uenditores sub dicta fide , et quilibet earum in solidum , pro qua garandia ferenda iidem uenditores ad maiorem securitatem constituerunt fideiussores erga dictam ecclesiam de claromarisco , scilicet Iohannem dictum de glaiue damaigne armigerum , Renaudum de resson armigerum , dominum renaudum dictum engouleuent militem , Droinetum de monte laurencii , henrionnum de sancto ferriolo , et Bertremetum fratres , Odinum filium domicelle Uidele danaus , et Iehenninum filium bertrani le gouz . Qui plegii seu fideiussores coram prefato clerico ad hoc deputato et misso propter hoc personaliter constituti dictam fide iussionem subierunt fide data et quilibet eorum insolidum pro dictis uenditoribus et ad peticionem eorundem . Promittentes iidem fideiussores sub dicta fide eorum prestita corporali in manu dicti clerici quod si predicti uenditores deficerent de garandia ferenda ipsi ecclesie prout superius est expressum , ipsi dictam garandiam portarent tamquam boni et legittimi plegii seu fideiussores ipsi ecclesie de premissis erga omnes iuri atque legi parere uolentes , secundum formam et eo modo quo dicti uenditores promiserunt prout superius est expressum . De quibus eciam rebus uenditis , scilicet grangia iardino et eius appendenciis redditibus uineis , et eciam terris arabilibus superius annotatis . Predicti Renerus li resoignies , et amieta eius uxor tanquam uenditores coram prefato clerico in manu domini Uarneri de Cumenieres militis tanquam suppremi domini feodi dictorum locorum se deuestiuerunt , et fratrem poncardum conuersum dicte ecclesie de claromarisco nomine eiusdem ecclesie fecerunt de eisdem tanquam de uendicione per dictum dominum sollempniter inuestiri . Hanc autem uendicionem laudauerunt et approbauerunt idem dominus Uarnerus de Cumenieres miles , et domina Margareta eius uxor , Stephanus armiger filius dicti U . militis , et domicella Hauidis uxor eiusdem armigeri tanquam suppremi domini feodi , dictum feodum et omnem dominium , et eciam quicquid iuris habebant , aut habere poterant in eisdem ratione dominii seu feodi , uel alia quacumque ratione dicte ecclesie de claromarisco penitus quitantes fide ab ipsis in manu dicti clerici super hoc prestita corporali . Promiserunt insuper dicti U . miles , Stephanus eius filius , Domina Margareta uxor dicti militis , et domicella ysabella uxor dicti armigeri , et quilibet eorum insolidum , sub dictis fideidacionibus coram prefato clerico constituti , quod nichil in predictis rebus ratione feodi , uel ratione dominii , seu ratione dotis , nec aliqua alia ratione de cetero reclamabunt , nec facient reclamari . Sed exinde legittimam portabunt garandiam super hiis ecclesie memorate , aduersus omnes iuri atque legi parere uolentes , qui aliquod ius ratione dominii seu feodi reclamare uellent in premissis , uel qui se opponerent seu dicte uendicioni resistere uellent , ratione dominii cuiuscumque . Ita quod si contingeret , aliquem alium seu alios dominos de facto uel de iure dictam ecclesiam super hiis molestare , uel aliquod dominium seu feodum reclamare in predictis rebus uenditis ipsi ecclesie occasione huius iniuriam inferendo aliquo casu fortuito iidem U . miles , M . eius uxor , Stephanus filius dicti militis , et H . uxor eius sub dicta fide eorum auferre tenerentur , omnem uim , omnem iniuriam , et totam uiolenciam que ipsi ecclesie de claromarisco inferretur , si quam inferri contigerit quod absit , et dictam uim seu uiolenciam auferrent et auferri seu remoueri procurarent . Et si aliqua dampna dicta ecclesia incurreret uel sustineret occasione ipsorum dominorum , seu occasione effectus dicte garandie ferende , ipsi tanquam dominum qui dictum feodum et omne ius quod dicebant se habere in premissis , ratione dominii seu feodi dicte ecclesie ut dictum est quitauerunt omnia dampna que propter hoc ipsa ecclesia incurreret uel sustineret , occasione huius defectus tenerentur reddere , et redderent seu restituerent ad plenum ipsi ecclesie , et restituere tenerentur , sub dicta fide et quilibet eorum insolidum . Renunciantes expresse quantum ad hoc sub dicta fide eorum et quilibet eorum insolidum omnibus excepcionibus tam iuris quam facti que sibi possent competere , et dicte ecclesie obesse in premissis , uel in aliquo premissorum . Se et heredes suos quantum ad hec iurisdictioni Curie Remensis , ubicumque fuerint supponendo . Pro quibus eciam omnibus premissis firmiter tenendis , prout superius sunt expressa , et de non contraueniendo predicti uenditores fidem prestiterunt corporalem . Et quantum ad hec omnia et singula premissa firmiter tenenda ab ipsis et inuiolabiliter obseruanda , iidem uenditores , uidelicet dictus benerus li resoigniez , et amieta eius uxor renunciauerunt expresse sub dicta fide eorum et quilibet insolidum , excepcioni rerum non uenditarum , excepcioni precii non soluti , seu non numerate pecunie , et non tradite , doli , mali , fori , lesionis , decepcionis exceptionibus , omni iuris auxilio , tam canonici quam ciuilis , constitucioni de duobus reis , beneficere , macedon , epistole diuiadriani auxilio senatus consultere uellent omnem beneficere diuisionis , in integrum restitucionis , omni exceptioni fraudis , et quod non possint dicere nec proponere se deceptos fuisse in dicto contractu ultra medietatem iusti precii , uel supplere quod deesset de medietate iusti precii seu petere quod rescindatur dictus contractus renunciauerunt insuper omni exceptioni dotis , et specialiter dicta amieta donacioni facte propter nupciis , omni eciam reportagio recompensacioni et acquisito , omni statuto uel consuetudini cuiuslibet loci , omni priuilegio crucis a domino papa indulto seu indulgendo , et omnibus aliis excepcionibus tam iuris quam facti que sibi possent competere , in premissis et dicte ecclesie obesse super premissis uel aliquo premissorum . In cuius rei testimonium et munimen presentes litteras sigillo curie Remensis fecimus communiri . Datum et actum Anno domini mº .ccº .lº nono , mense decembri . Sic signata Petrus de Uir ( us )

Magistri Henricus de fluy

Renerus de paissiaco

Remenses

Remensis

Renerus

Garneri

uaute Iehan

Ioffridi

Ernandi

Mathildis de uiler

Gerardi

herberti dicti dou Renier

Beatricis dou Renier

Roye

Gerbeloti

Coleti

Roye

Gerbeleti

Coleti

Radulphy

Ernaudi

Coleti

Radulphi de ualle ex

Remensis

Iohannem

Renaudum de resson armigerum

Droinetum de monte laurencii

Bertremetum

Odinum

Uidele

Iehenninum

Renerus

Uarneri de Cumenieres

Uarnerus de Cumenieres

Margareta

Stephanus armiger

Hauidis

Stephanus

Domina Margareta

Stephanus

Remensis

Remensis

Petrus de Uir


Magistri iohannes de blesis Canonicus , et G . de Menesio officiales Remenses . Omnibus presentes litteras uisuris in domino Salutem . Nouerint uniuersi quod in nostra presencia Huardus de monte sancti Remigii Armiger , et domicella Aelidis eius uxor constituti uendiderunt , et recognouerunt se uendidisse ecclesie de claromarisco iuxta Remis uiginti sextarios bladi , uidelicet decem sextarios frumenti , et decem sextarios siliginis ad mensuram de Machiau annui redditus , quitos et liberos ab omni honere seruitutis , tanquam de allodio accipiendos . Quolibet anno inperpetuum a dicta ecclesia in festo sancti remigii in capite octobris , super quoddam molendinum dictorum , H . et eius uxoris , ut dicebant situm iuxta montem sancti Remigii supra Retoune ita quod ad predictum molendinum dicta ecclesia dictum bladum quolibet anno molere faciet sine moltura aliqua persoluenda . Et hoc precio sexaginta librarum et decem solidorum parisiensium , de quibus dicti uenditores , recognouerunt creantum suum habuisse a dicta ecclesia in pecunia numerata . Promittentes dicti uenditores fide prestita corporali quod contra uendicionem istam per se uel per alios , racione dotis , hereditatis , uel aliqua alia racione non uenient in futurum . Sed eam inuiolabiliter obseruabunt . Et eciam aduersus omnes iuri et legi parere uolentes , legittimam exinde portabunt garandiam , ecclesie supradicte . Et de legittima garandia ferenda , et eciam de dicto redditu singulis annis inperpetuum in dicto festo soluendo . Dederunt dicti H . et eius uxor in contrauadium residuum redditus molendini supradicti , et domum suam quam habent sicut dicunt sitam apud montem sancti Remigii cum appendiciis dicte domus , et eciam omnem terram quam habent in territorio dicte uille montis sancti Remigii . Ita quod si forte contigeret dictum molendinum peiorari , siue per combustionem , siue per ruinam , uel aliquo alio casu infortuito , et dicti H . et eius uxor , uel eorum heredes illud reficere seu retinere non uellent seu possent . Et ipsi ecclesie deficeretur in solucione dicti redditus per defectum retentionis dicti molendini , uel alterius cuiuscunque impedimenti , predicta ecclesia pro dicto redditu accipiendo , recursum haberet ad contrauadium supradictum . Sicut dicti H . et eius uxor in hoc coram nobis consenserunt . Hanc autem uendicionem recognouit dicta Aelidis spontanea fecisse et non coacta , et quod dicta pecunia conuersa est in utilitatem domus eorundem . Renunciantes expresse dicti uenditores excepcioni non numerate pecunie omni iuris auxilio tam canonici quam ciuilis , et omnibus aliis excepcionibus que sibi possent prodesse , et dicte ecclesie obesse ad elidendam uendicionem supradictam . In cuius rei testimonium presentes litteras sigillo Curie Remensis fecimus communiri . Actum Anno domini m .cc .xl . sexto , mense februario .

blesis

Menesio

Remenses

Huardus de monte sancti Remigii Armiger

Aelidis

Machiau

sancti Remigii

sancti Remigii

sancti Remigii

Aelidis

Remensis


Uniuersis presentes litteras inspecturis . Officialis Remensis . Salutem in domino . Nouerit uniuersitas uestra quod cum poncardus de cherdeneyo dictus li champenois filius quondam domini poncardi de Griueyo militis , et domicella Mabilia eius uxor uendidissent ecclesie de claromarisco iuxta Remis uiginti et unum sextarios bladi boni et legalis annui redditus , medietate frumenti , et alia medietate ordei ad mensuram de burgo , ad quartellum frumenti percipiendos singulis annis in redditibus exitibus seu prouentibus molendini de stagno , in quo sunt due rote quod situm est supra molendinum de capis , inter uiuarium domini Renaldi , de summa pinu militis ex una parte , et molendinum ex altera , et de legitima garandia ferenda eidem ecclesie super dicto blado , fecissent securitatem , prout hec omnia in litteris Curie Remensis super hiis confectis plenius continetur . Postmodum prefati poncardus li champenois et M . eius uxor coram amieto de proulleio Clerico fideli Curie Remensis a nobis ad hoc deputato et misso constituti , saluis in omnibus et per omnia eidem ecclesie contractu securitate , et aliis omnibus que in dictis litteris continentur , uendiderunt , et recognouerunt se uendidisse eidem ecclesie de claromarisco quitquid residui habebant uel habere poterant et debebant in toto dicto molindino , uidelicet medietatem tocius dicti molendini in quo sunt due rote ut dictum est , exceptis dictis uiginti et uno sextariis dicti bladi quos dicta ecclesia in dicto molendino iam percipiebat , mediante uendicione supradicta in litteris Curie Remensis contenta . Exceptis eciam quatuor sextariis et una mina bladi annui redditus , medietate frumenti et alia medietate ordei , de quibus odierna relicta Reneri de Griueio ratione dotis percipit tres sextarios et domina Sebilla relicta domini Uarneri dicti Radel militis tres minas . Ita tamen quod post decessum dicte Odierne , medietas dictorum trium sextariorum , quos ibidem dicta Odierna percipit ut dictum est / que ad dictos P . et M . eius uxorem racione escheancie debebant ut dicitur deuenire ad dictam ecclesiam libere , et sine contradictione reuertentur ratione uendicionis supradicte . Presens autem uendicio facta est precio decem et octo librarum parisiensium . De quibus dicti uenditores coram dicto clerico ad hoc misso recognouerunt a dicta ecclesia creantum suum ad plenum habuisse , et sibi ad plenum satisfactum esse in pecunia numerata . Fide data promittentes quod contra presentem uendicionem per se uel per alium non uenient in futurum nec in rebus in presenti uendicione contentis uel comprehensis aliquid in posterum reclamabunt nec facient reclamari racione dotis , uel alia quacunque ratione , sed aduersus omnes iuri parere uolentes , legittimam exinde portabunt garandiam ecclesie memorate . Et ad hoc se et successores suos obligarunt . Et pro dicta garandia ferenda eidem ecclesie in contrauadium posuerunt omnes res de quibus fit mencio in litteris Curie Remensis supradictis . Et easdem eodem modo eidem ecclesie obligarunt pro dicta garandia ferenda sicut iam erant eidem ecclesie obligate , pro predictis uiginti et uno sextariis bladi , eidem ecclesie alias uenditis , prout in dictis litteris Curie Remensis continetur . Et in hiis omnibus dicti uenditores sub dicta fidei dacione renunciauerunt excepcioni non numerate pecunie , excepcioni dotis , lesionis uel decepcionis , et omnibus excepcionibus que possent sibi competere et dicte ecclesie obesse , ad elidenda uel retractanda premissa , uel aliqua premissorum . Se quantum ad ea iurisdictioni curie Remensis supponentes . Nec pretermittendum est quod dominus Renaldus de summa pinu Miles tanquam dominus loci et tanquam de allodio suo ut dicebat , predictam uendicionem laudauit et approbauit . Et de non contraueniendo fidem prestitit corporalem . Renuncians sub dicta fidei dacione omni excepcioni , et allegacioni que sibi contra premissa competit , uel competere potest , in futurum . In cuius rei testimonium presentes litteras fecimus sigilli Curie Remensis munimine roborari . Actum Anno domini m .cc .quinquagesimo tercio , mense Aprilis .

Remensis

Griueyo

Mabilia

Renaldi

Remensis

Clerico

Remensis

Remensis

Reneri de Griueio

Sebilla

Uarneri dicti Radel

Odierne

Odierna

Remensis

Remensis

Remensis

Renaldus de summa pinu

Remensis


Magister Matheus Guidonis de Attrebato , Officialis curie Remensis , ad causas pronmc . Omnibus presentes litteras uisuris salutem in domino . Nouerint uniuersi quod cum Poncardus dictus chanpenois de cherdeneio , et domicella mabilia eius uxor uendiderint et se uendidisse recognouerint ecclesie de claromarisco iuxta Remis quicquid habebant uel habere poterant et debebant in toto molendino de l?estan , uidelicet medietatem tocius dicti molendini in quo sunt due rote , precio decem et octo librarum parisiensium , prout in litteris hiis annexis plenius continetur . Domina Sibilla relicta quondam domini Uarneri dicti Radel quondam militis , Uarmessonnus , et thomassecus liberi dicte domine sibille coram amieto de proilleio , Clerico fideli Curie Remensis , ad hoc deputato constituti ad instanciam dictorum poncardi et domicelle mabilie eius uxor dictam uendicionem dicte Ecclesie ut dictum est de premissis factam . Laudauerunt et approbauerunt , et quitquid iuris habebant , seu habere in dictis rebus uenditis poterant racione hereditatis , uel aliqua alia racione , dicte ecclesie penitus quittauerunt , et de non contraueniendo per se , uel per alios , fidem prestiterunt corporalem . In super dicta domina sibilla promisit fide data , quod ab aliis liberis suis , uidelicet a baudesonno , ysabella , mahelota , et hodionna , pro posse suo quando uenirent ad etatem legitimam , premissa ut dictum est faceret laudari , et approbari . Renunciantes expresse sub dicta fide , dicta domina ysabella Uarnesconnus et thomascetus superius nominati . Omnibus exceptionibus , auxilio iuris canonici et ciuilis , et omnibus aliis exceptionibus et defensionibus tam iuris quam facti , que possent obici contra presens instrumentum uel factum , et se quantum in hoc iurisdictioni Curie Remensis supponentes . Datum Anno domini m .cc .l . tercio , mense ianuario et cetera .

Matheus Guidonis de Attrebato

Remensis

Poncardus

Sibilla

Uarneri dicti Radel

Uarmessonnus

Clerico fideli Curie

Remensis

Uarnesconnus

Remensis


Ie Mannissiers de Retest cheualiers , Sires de bourc fas sauoir a tous ceux qui ces presentes lettres uerront et orront , que ie loe et gree le uendage que ponsars champenois de cherdeni et demoisele maubile sa famme onut fait a l?esglise de clemares de les Reins , de teil partie com il auoyent et pooyent auoir au molin , que on dit a l?estan , qui siet entre le molin deseur chapes d?une part , et le uiuier monsigneur Renaut de sommepi d?autre part , et ay cuitiet pour dieu et en aumosne a la deuant ditte eglise toute la droitare que ie y ay et pooye et deuoye auoir par la raison dou fie , et pour ce que ce soit ferme chose et estable et ces presentes lettres ie ay fait seellees de mon seel , et ces lettres si furent faites en l?an de grace mil cc . et cinquante quatre en mois de may .

Retest


Queres l?amortissement du conte de champaigne deuant ou xxxii feullet et la xliii . chartre .


Uniuersis presentes litteras inspecturis . Officialis Remensis . Salutem in domino . Nouerit uniuersitas uestra quod coram Renaldo de Remis fideli Clerico Curie Remensis ad hoc deputato , propter hoc personaliter constituti Baudelotus de truni armiger et domicella hauidis eius uxor uendiderunt , et recognouerunt se bene et legittime uendidisse Ecclesie de claromarisco iuxta Remis , sex sextarios siliginis ad Rasum ad mensuram de attigniaco et sex sextarios auene ad Cumulum ad eandem mensuram de attigniaco supradictam . Quos sextarios bladi habebant ut dicebant dicti baudelotus et eius uxor quolibet anno annui redditus in terragiis et redditibus de manillo iuxta annelle reddendos et soluendos imperpetuum quolibet anno eidem ecclesie in dicto manillo iuxta annelle in die beati martini hyemalis , et hoc uendiderunt francum et liberum et tanquam allodium . Que uendicio facta fuit precio uiginti librarum pruinensium forcium . De quo precio dicti uenditores recognouerunt se creantum suum habuisse ac recepisse a dicta ecclesia in pecunia numerata , sibi tradita et deliberata . Promittentes dicti baudelotus et eius uxor quod contra uendicionem per se uel per alios , non uenient in futurum racione dotis , uel alia quacunque racione , nec in predicto blado uendito aliquid de cetero reclamabunt uel facient reclamari . Sed aduersus omnes iuri parere uolentes , legittimam exinde portabunt garandiam Ecclesie memorate . Pro qua garandia ferenda posuerunt dicti uenditores in contrauadium erga dictam ecclesiam omnia terragia sua que habent , ut dicunt in territoriis de truni et de tuigni Ita quod si deficerent in solucione dicti redditus ad terminum ut dictum est , predicta ecclesia ex tunc de predictis terragiis ubicunque inuenirentur per se et coadiutores suos , posset absque aliquo forefacto saisire , capere , arrestare , detinere uendere , et distrahere , usque ad complementum duodecim sextariorum bladi redditus predictorum . Predictum uero contrauadium laudauit et approbauit dominus iohannes dictus patous de aceio miles tanquam dominus feodi , et de predicto redditu pro iamdictis uenditoribus erga dictam ecclesiam coram iam dicto clerico ad hoc deputato pro dicta garandia ferenda , dominus Odo de trunci miles se constituit fideiussorem , fide data . Renunciantes expresse dicti uenditores fide data , excepcioni non numerate pecunie , non tradite , non solute , omni excepcioni decepcionis , dotis , doli et falsi , omni consuetudini et statuto cuiuslibet uille uel loci . Epistole diui adriani , constitucioni de duabus reis , omni priuilegio crucis indulto , uel eciam indulgendo , omni iuris auxilio Canonici et ciuilis , et omnibus aliis excepcionibus et defensionibus que possent obici dicti uenditores contra presens instrumentum et factum . Nec eciam querent artem ingenium , causam uel materiam per que non teneantur ad omnes et singulas conuentiones supradictas . Premissa autem omnia et singula promiserunt sepedicti uenditores fide ab ipsis prestita corporali , et quilibet eorum insolidum tenere firmiter et fideliter adimplere . Se et sua ad hec obligantes et iurisdicioni Curie Remensis supponentes . In quorum omnium testimonium presentes litteras sigillo Curie Remensis ad peticionem parcium fecimus sigillari . Datum Anno domini m .cc .quinquagesimo tercio , mense decembri .

Remensis

Renaldo

Remis

Remensis

Baudelotus de truni armiger

Rasum

Cumulum

Odo de trunci

Remensis

Remensis


Symon pes lupi Canonicus et Officialis Remensis , uniuersis presentes litteras inspecturis . Salutem in domino . Noueritis quod in nostra presencia constitutus Godefridus hornes li porgeniers , recognouit se uendidisse Ecclesie de claromarisco precio undecim librarum Remensium de quibus eciam recognouit sibi fuisse plenius satisfactum peciam quandam terre duas perticas ut dicebat continentem sitam iuxta Clarum Mariscum , fide interposita , promittens eidem Ecclesie , quod super dicta terra eidem ecclesie contra omnes qui super hoc uoluerunt stare iuri , legittimam portabit garandiam . Hanc autem uendicionem , hersendis uxor dicti Godefridi , Acelina filia ipsius G . , Obertus , Gerardus , Aubricus , et Eurardus , laudauerunt coram nobis . Promiserunt eciam dicte hersendis et Acelina , quod in dicta terra racione dotis , uel alia racione , nichil imperpetuum reclamabunt , et hoc interposito coram nobis iuramento . In cuius rei testimonium , presentes litteras sigillo curie Remensis fecimus roborari . Actum anno domini m .cc .uicesimo septimo , mense ianuario .

Symon

Officialis Remensis

Godefridus hornes li porgeniers

Remensium

Clarum Mariscum

Godefridi

Acelina filia ipsius G

Obertus

Gerardus

Aubricus

Eurardus

Acelina

Remensis


Magister garinus de beeloy , Officialis domini Hugonis de sarquus Remensis Archidiaconi . Omnibus presentes litteras inspecturis in domino Salutem . Nouerint uniuersi quod Hauydis filia Renaudi mercerii relicta baudonni mercerii , de Remis , in mea presencia constituta , recognouit se uendidisse droardo le berbisier , et Sibille uxori eius Ciuibus Remensibus , quandam peciam terre quam habebat sicut dicebat in banno Archidiaconi inter Riellam que fuit domini Acarini et terram predicti droardi le Berbisier sitam , et hoc precio sexaginta solidorum Remensis Monete , de quibus ipsa hauydis recognouit sibi esse plenius satisfactum , fide interposita firmiter , promittens , quod in dicta pecia terre per se uel per alios racione dotis , uel aliqua alia racione nichil de cetero reclamabit , sed aduersus omnes iuri parere uolentes , legittimam exinde portabit garandiam droardo et Sibille uxori eius memoratis . Hanc autem uendicionem laudauerunt et quittauerunt re naudus mercerius pater dicte hauydis et Robertus mercerius frater dicte hauydis , et plegii sunt constituti de garandia ferenda dicte uendicionis . In cuius rei testimonium presentes litteras sigillo Curie domini mei feci communiri . Actum anno domini m .cc .tricesimo secundo , mense ianuario .

Hugonis de sarquus

Remensis

Hauydis

Remis

Sibille uxori eius Ciuibus Remensibus

Riellam

Acarini

Berbisier

Remensis

Sibille

naudus mercerius

Robertus


Uniuersis presentes litteras inspecturis Magister bertrandus de felenorio Officialis Curie domini Octoboni Cardinalis Remensis Archidiaconi in domino Salutem . Nouerint uniuersi quod Odinetus filius poncardi dicti trauillier coram clerico fideli Curie predicte ad hoc deputato , propter hoc personaliter constitutus recognouit se uendidisse alisonne papelarde consanguinee sue , porcionem suam et talem partem quam habebat ut dicebat dictus oudinetus in quadam pecia terre sita in territorio Remensi , in loco qui dicitur au conlommier iuxta fossatum , et iuxta campum de Claromarisco , contigua terre poncardi dicti chatelet , et hoc precio sex solidorum et octo denariorum parisiensium , de quibus recognouit creantum suum habuisse idem oudinetus , in pecunia numerata sibi tradita et soluta . Promittens fide data dictus oudinetus , quod contra predictam uendicionem , non ueniet in futurum nec aliquid in dicta terra de cetero reclamabit , per se , uel per alios faciet reclamari , sed aduersus omnes iuri parere uolentes , eidem alisonne portabit legittimam garandiam . Hanc autem uendicionem laudauit cochetus frater dicti oudineti , fide prestita corporali . Datum Anno domini m .cc .lxxii . In die beati Andree Apostoli .

Officialis Curie

Octoboni

Remensis

Odinetus

Curie

Remensi

Claromarisco


Henricus de Machandio Officialis domini hugonis de Sarquus Remensis archidiaconi . Omnibus presentes litteras inspecturis in domino Salutem . Nouerint uniuersi quod thomas berangiers in Curia domini mei , in nostra presencia constitutus recognouit se uendidisse Renaldo mercerio duas perticas terre iuxta fossatum prepositi Remensis Ecclesie inter terram ipsius renaldi et terram droardi site , precio xx solidorum Remensium , de quibus recognouit sibi esse plenius satisfactum fide interposita , promittens , quod in dictis duabus perticis terre per se uel per alium nichil de cetero reclamabit , sed contra omnes iuri parere uolentes legittimam exinde portabit garandiam Renaldo supradicto , de qua garandia ferenda dictus thomas dedit eidem renaldo in contrauadium quandam peciam terre iuxta terram uenditam site , in qua sita fuit domus quondam magistri Ancelmi sicut idem thomas asserebat . Actum anno domini m .cc . uicesimo septimo , mense octobri .

Henricus de Machandio

Remensis

Curia

Renaldo

Remensis

Remensium

Renaldo

Ancelmi


Magister henricus de louanio , Officialis domini H . de Sarqueus Remensis Archidiaconi . Omnibus presentes litteras uisuris in domino Salutem . Nouerint uniuersi quod hersendis relicta iofridi coram me constituta recognouit se uendidisse ecclesie de claromarisco quandam peciam terre sitam in territorio de Nouauilla , in montem Rencien quittam et liberam ab omni honere seruitutis inter terram richardi ex una parte , et terram dicte ecclesie de claromarisco ex altera , et hoc precio sexaginta solidorum parisiensium , de quibus recognouit sibi esse satisfactum a dicta ecclesia in pecunia numerata , fide data firmiter promittens quod in dicta pecia terre uendita per se , uel per alios racione dotis siue aliqua alia racione nichil de cetero reclamabit , sed aduersus omnes iuri parere uolentes legittimam portabit garandiam ecclesie memorate . Hanc autem uendicionem coram me laudauit et approbauit , ysabella filia dicte H . et promisit dicta H . quod quando heudeconna et paruus frater eius uidelicet ad legittimam peruenerit etatem de laudacione facienda , quod dictam uendicionem laudari faciet et approbari , et de garandia ferenda constituti sunt plegii erga dictam ecclesiam pro dicta H . , Iohannes Rex et albericus de corcellis . In cuius rei testimonium presentes litteras sigillo Curie domini mei feci communiri . Actum anno domini m .cc .xl , mense mayo .

henricus de louanio

Remensis

Nouauilla

Rencien

Iohannes Rex


Magister lucas de Giffo , Officialis domini Gomecii Remensis Archidiaconi . Omnibus presentes litteras inspecturis in domino Salutem . Nouerint uniuersi quod dominus Iohannes de Uerzelayo canonicus de monte falconis , executor ut dicebat testamenti odonis de Uerzelayo quondam fratris sui , coram magistro iohanne de maceriis fideli clerico Curie domini mei ad hoc specialiter misso , constitutus contulit tanquam executor in puram et perpetuam elemosinam sanctimonialibus de claromarisco iuxta Remis , Cisterciensis ordinis , pro salute et remedio anime dicti odonis duas pecias terre sitas in territorio de corceyo in loco qui dicitur campus magistri , inter terram liberorum cheualeri de monte Remensi ex una parte , et terram martini fabri ex altera , continentes octo iornalia uel circiter , quas dictus odo tenuit tanquam allodium ut dicitur , uolens dictus executor quod de fructibus dictarum terrarum singulis annis , die anniuersarii dicti odonis in dicta ecclesia de claromarisco faciendi . Fiat pitancia sanctimonialibus supradictis . Item idem Iohannes executor eciam ut dicebat testamenti hamonis dicti similiter de uerzelayo quondam alterius fratris sui uoluit et consensit expresse coram dicto clerico , quod dicta ecclesia habeat xlu . libras parisienses legatas eidem ecclesie a domino domino Bertrando de uerzelayo patri suo . In quibus idem hamo dum uiuebat recognouit se teneri dicto B . , patri suo , coram executore predicto , sicut idem executor coram dicto clerico recognouit . Preterea dictus bertrannus coram dicto clerico Curie constitutus recognouit se legasse dictas xlu . libras parisienses ecclesie supradicte . Actum anno domini m .cc . quadragesimo quinto mense nouembris .

Giffo

Gomecii

Remensis

Uerzelayo

Cisterciensis

Remensi

Iohannes

Bertrando de uerzelayo


Radulphus de sancto quintino Officialis domini Henrici Remensis archidiaconi . Omnibus presentes litteras inspecturis in domino Salutem . Nouerint uniuersi quod Macelota relicta terrici in presencia curie coram me constituta dedit et concessit ecclesie de claromarisco ob remedium anime sue quandam peciam terre site iuxta portam ecclesie memorate , inter terram sancti mauricii et terram hauidis . Actum Anno domini m .cc .xxui . mense octobri .

Henrici

Remensis

Macelota


Omnibus presentes litteras inspecturis . H . de sarquus Remensis Archidiaconi , Salutem in domino . Nouerit uniuersitas uestra quod iuliana mulier relicta Eurardi de Rohay coram nobis uendidit ecclesie de claromarisco septem iornalia et dimidium terre uel circiter sita uersus uallem frison et betheny precio centum librarum parisiensium , quas dictus E . debebat eidem ecclesie , quorum iornalium sex sicut dicit eadem iuliana sunt in allodio , et dedit eadem iuliana fidem in manu nostra de non reclamando et non ueniendo , contra dictam uendicionem . Et de portando de ipsa legittimam garandiam ecclesie prefate , aduersus omnes qui super hoc iuri stare uoluerint | dictam eciam uendicionem laudauerunt et quittauerunt coram nobis thomassinus miletus , et Walterus filii dicti E . fide data , de non reclamando . Iohannes eciam nanus eandem uendicionem laudauit et quittauit coram nobis , et uxor eius , Aelydis idem laudauit et quittauit coram nuncio nostro , specialiter ad hoc misso . Blancha uero uxor dicti thomassini idem laudauit et quittauit , et fidem dedit in manu nostra de non reclamando , presente et consensiente marito suo . Ermeniardis filia dictorum E . et iuliane idem laudauit et quittauit et fidem dedit in manu nuncii nostri ad hoc missi de non reclamando , quod eciam laudauerunt et quittauerunt coram magistro haymerico officiale nostro , thomas de portis et sibilla uxor sua ysabella de cathalono et margareta filia eius . In quorum omnium testimonium presentibus litteris sigillum nostrum fecimus apponi . Datum Anno domini m .cc . uicesimo octauo , mense marcio feria quinta ante Annunciacionem dominicam .

Remensis

Eurardi de Rohay

Walterus

Aelydis

Ermeniardis

thomas de portis


Officialis Curie Reuerendi patris domini Octoboni , sancti adriani diaconi cardinalis , Archidiaconi Remensis . Omnibus ad quos littere iste peruenerint in domino Salutem . Nouerint uniuersi quod forquetus dictus picauez de hospicio Ciuis Remensis in Curia domini mei constitutus propter hoc , uendidit et recognouit se uendidisse ecclesie de claromarisco quandam peciam terre quam habebat ut dicebat in territorio de betheneyo inter terram thomasseti dicti buyron ex una parte , et terram dicte ecclesie ex altera , liberam et quittam ab omni honere et seruitute , tanquam de allodio et hoc precio centum solidorum , de quibus dictus F . recognouit creantum suum habuisse in pecunia numerata et tradita a dicta ecclesia . Promittens bona fide , dictus F . quod contra dictam uendicionem per se uel per alios , ratione hereditatis , uel aliqua alia ratione non ueniet in futurum . Sed aduersus omnes iuri parere uolentes , legittimam exinde portabit garandiam ecclesie memorate . Et renunciauit idem forquetus excepcioni non numerate pecunie et non solute , omni iuris auxilio tam canonici quam ciuilis , et omnibus aliis excepcionibus que sibi competunt , seu competere possunt , contra presens instrumentum et uendicionem predictam . In cuius rei testimonium presentes litteras Sigillo Curie domini mei feci communiri . Datum anno domini m .cc . quinquagesimo sexto , mense decembris feria secunda ante festum beati nicholay . Sic signatis . th . xl .

Octoboni

Remensis

Ciuis Remensis

Curia

Sigillo


Symon pes lupi Canonicus et officialis Remensis , uniuersis presentes litteras inspecturis in domino Salutem . Nouerit uniuersitas uestra quod in nostra presencia constituta , Margareta quondam filia Milardi de Cortsalein , de concilio et uoluntate Gerbeline quondam sororis dicti Milardi tutricis eiusdem Margarete , sicut dicebat , de consilio eciam et uoluntate Radulphi cauchon aui sui , se et sua omnia que dare poterat , et que ad ipsam in posterum per escheanciam seu quolibet aliomodo prouenire poterant , Ecclesie de claromarisco iuxta Remis contulit et donauit . Quoniam autem Gerbelina predicta que tutrix erat ut dicebat eiusdem Margarete , et aliorum liberorum dicti Milardi et Radulphus auus eorundem liberorum commodum utrorumque attendentes particionem inutilem esse iudicabant et credebant . Si dicta Margareta cum aliis liberis in singulis terrarum peciis , domibus , et rebus aliis quas habebant iidem liberi , suam acciperet porcionem , ipsi eidem margarete , partem suam assignarunt ad illam partem tabule quam habebant ad Cambium Remense liberi memorati , et ad terram quam habebant iuxta Clarummariscum , contiguam terre Iohannis de Colroy , circiter duo iornalia continentem . In cuius rei testimonium presentes litteras Sigillo Curie Remensis fecimus roborari . Actum anno domini m .cc .uicesimo sexto , mense marcio .

Symon

Remensis

Margareta

Milardi de Cortsalein

Gerbeline

Milardi

Margarete

Radulphi

Gerbelina

Margarete

Milardi

Radulphus

Margareta

Remense

Clarummariscum

Iohannis de Colroy

Sigillo

Remensis


Uniuersis presentes litteras inspecturis . Magister poncius de parnaco , Officialis Curie domini Octoboni Cardinalis , Remensis Archidiaconi , in domino Salutem . Nouerint uniuersi quod cum ysabella que fuit uxor quondam petri dicti la persone in testamento suo legasset ecclesie de Claromarisco iuxta Remis , Cisterciensis ordinis in puram et perpetuam elemosinam , quandam peciam terre arabilis sitam in territorio de Corcellis , in loco qui dicitur ala grosse piere , inter terram lamgardi de Corcellis ex una parte , et uiam publicam ex altera . Et hugo frater dicte ysabelle dicto legato se opponeret dicens dictum legatum ualere non debere . Nisi pro dimidia parte tantummodo , et super hoc contencio uerteretur in Curia domini Archidiaconi Remensis inter dictam ecclesiam ex una parte , et dictum hugonem ex altera . Tandem dicte partes uidelicet dicta ecclesia ex una parte et dictus hugo ex altera in hoc conuenerunt quod nos super dicta contencione raciones dictarum parcium de plano ac sine strepitu aduocatorum audiremus , et dictis rationibus auditis dictam contencionem sentencialiter terminaremus Nos uero super predictis dictarum parcium rationibus modo supra dicto auditis , et diligenter intellectis . Super hiis habito bonorum consilio partibus presentibus , et hiis sentenciam ferri postulantibus diffiniendo sentencialiter pronunciamus dictum legatum non obstantibus rationibus a dicto hugone propositis insolidum ualere debere ipsi hugoni super hoc perpetuum silencium imponentes . Et dictam ecclesiam ab inpedicione dicti hugonis per diffinitiuam sentenciam absoluentes . In cuius rei testimonium presentes litteras Sigillo Curie domini Archidiaconi Remensis fecimus sigillari . Datum Anno domini m .cc .loctauo , mense octobris .

Officialis Curie

Octoboni

Remensis

Claromarisco

Cisterciensis

Corcellis

Corcellis

Remensis

Sigillo

Remensis


Magister henricus de louanio , Officialis domini H . de sarquus Remensis Archidiaconi . Omnibus presentes litteras inspecturis Salutem Nouerint uniuersi quod Margaronna filia Margarete de burgundia coram me constituta recognouit se uendidisse droardo de uilla dominica Ciui Remensi quandam peciam terre quam habebat sicut dicebat in territorio Remensi , inter terram bauduini estrilla , et terram de claromarisco ex una parte , et terram que fuit Garneri Regis ex altera . Item recognouit se uendidisse dicta Margaronna eidem droardo quitquid habebat ultra quinque iornalia terre site retro muros balduini atarin , inter terram Gerardi cauchon et terram que fuit domini Willelmi Sarre militis ex una parte , et terram thome de portis ex altera , et hoc totum precio uiginti sex librarum pruueniensium , de quibus dicta Margaronna recognouit creantum suum recepisse a dicto droardo in pecunia numerata . Fide interposita firmiter promittens , quod contra uendicionem istam , per se uel per alium ratione dotis uel aliqua alia ratione , non ueniet in futurum reclamando . Sed aduersus omnes iuri parere uolentes , legittimam exinde dicto D . portabit garandiam . Hanc autem uendicionem laudauerunt et approbauerunt Margareta de burgondia , forquetus filius eius , Ioyonna , et Renaudus maritus eius , et fidem prestiterunt de non reclamando . De garandia autem ferenda eidem .D . constituti sunt plegii Renaudus et Ioyonna uxor , et forquetus frater dicte Ioyonne . In cuius rei testimonium presentes litteras Sigillo Curie domini mei communiri . Actum Anno domini m .cc . tricesimo septimo mense ianuario .

henricus de louanio

Remensis

Margaronna

Margarete de burgundia

Ciui Remensi

Remensi

Garneri Regis

Margaronna

Gerardi

Willelmi Sarre

Margaronna

Margareta de burgondia

Ioyonna

Renaudus

Renaudus

Ioyonna

Ioyonne

Sigillo


Item alia confirmacio dicti domini Errardi , unde supra , sub sigillo curie Remensis .

Errardi

Remensis


Magister Iohannes de Blesis Canonicus et Officialis Remensis Omnibus presentes litteras inspecturis in domino Salutem . Nouerint uniuersi quod Margareta relicta Remigii estrille in nostra presencia constituta , recognouit se uendidisse Renaudo de Amica Ciui Remensi quandam peciam terre quam habebat ut dicebat in territorio Remensi ante Clarum-mariscum inter terram presbyteri sancti petri ueteris , et terram Robini de cathena , et hoc precio triginta quatuor librarum et undecim solidorum parisiensium , de quibus recognouit creantum suum habuisse a dicto Renaudo in pecunia numerata . Promittens eciam fide prestita corporali quod in dicta pecia terre ratione dotis , siue alia aliqua ratione per se uel per alios nichil de cetero reclamabit , nec faciet reclamari , sed aduersus omnes iuri parere uolentes , exinde legittimam portabit garandiam , Renaudo supradicto , hanc autem uendicionem , Auelina , ysabella , hodierna , yderonna , et huetus liberi dicte margarete , huardus maritus dicte Aueline , huetus maritus dicte ysabelle et sadetus maritus dicte hodierne coram nobis laudauerunt et approbauerunt . In cuius rei testimonium presentes litteras sigillo curie Remensis fecimus roborari . Actum anno domini m .cc . tricesimo octauo , mense februario .

Iohannes de Blesis

Remensis

Margareta

Remigii

Amica Ciui Remensi

Remensi

Clarum-mariscum

Robini de cathena

Renaudo

Renaudo

Auelina

Aueline

Remensis


Magistri .I . et .I . de Blesis Canonici et officiales Remenses . Omnibus presentes litteras inspecturis in domino Salutem . Nouerint uniuersi quod Margareta la Cuissarde , in nostra presencia constituta , recognouit se contulisse , Hugoni clerico dicto ad gemellos imperpetuum decem iornalia et dimidium terre , sita in territorio Remensi , in loco qui dicitur ad Closel , inter terram Guidonis graniere ex una parte , et terram odardi de montigniaco ex altera , supra qua terra predictus hugo recognouit coram nobis , quod droardus de uilla dominica habebat decem sextarios et plenam minam frumenti , annui census . Ita tamen quod dictus H . quamdiu dictam terram possidebit , uel ille qui eam possidebit , annuatim in festo beati Martini hyemalis eidem droardo Remis infra quatuor portas antiquas dictum frumentum persoluet ubi uoluerit idem droardus , uel eius mandatum . Si uero dictus .H . uel ille qui dictam terram tenebit statuto termino dictos decem sextarios et minam non soluerit ut dictum est tenebitur ad emendam , et si contigerit dictam terram uendere , emptor tenetur soluere uentas , et inuestituras droardo supradicto . Recognouit eciam dictus .H . quod droardus predictus habet super terram illam omnem iusticiam usque ad septem solidos et dimidium , predictam uero collacionem a dicta .M . ut supradictum est factam , laudauit et approbauit coram nobis Albericus filius dicte Margarete . Recognouerunt eciam dicte partes quod illud bladum emptum fuit a dicto iacobo de Manillo milite et eius uxore . In cuius rei testimonium presentes litteras Sigillo Curie Remensis fecimus roborari . Actum anno domini m .cc . tricesimo septimo , mense marcio feria sexta post dominicam qua cantatur Oculi mei . Sic signatis . Iud .

Blesis

Remenses

Margareta la Cuissarde

Hugoni

Remensi

Closel

Guidonis graniere

montigniaco

Albericus filius dicte Margarete

Manillo

Sigillo

Remensis


Magistri Adam de Carnoto , et Iohannes de blesis Canonici et Officiales Remenses Uniuersis presentes litteras uisuris in domino Salutem . Nouerit uniuersitas uestra quod ysenbardus dictus chatelains Ciuis Remensis et Eudelina uxor eius coram nobis constituti , recognouerunt se uendidisse ecclesie de Claromarisco iuxta Remis quandam peciam terre arabilis continentem septem perticas ut dicitur quam dicebat se habere in territorio Remensi , uersus sanctum medardum inter terram hospitalis Remensis ex una parte , et terram ecclesie sancti petri ad moniales Remensis ex altera ut dicitur sitam , et hoc uiginti duarum librarum parisiensium , de quibus recognouerunt sibi a dicta ecclesia plenius fuisse satisfactum , in pecunia numerata . Fide interposita firmiter promittentes dicti uenditores quod contra dictam uendicionem per se uel per alium ratione dotis seu aliqua alia ratione de cetero non uenient , nec aliquid reclamabunt in eadem , sed aduersus omnes iuri parere uolentes , legittimam exinde portabunt garandiam ecclesie memorate . Hanc autem uendicionem laudauerunt et approbauerunt / et de non contraueniendo fidem dederunt corporalem . Hauydis et miletus liberi predictorum ysenbardi et eudeline , et de hiis firmiter obseruandis ad maiorem securitatem dicti uenditores dederunt in contrauadium dicte ecclesie quandam peciam terre in dicto territorio , inter terram Iohannis theotonici ex una parte , et terram hannoneti de uerzelayo ex altera , ut dicitur sitam . Predicti eciam uenditores de dicta pecia terre uendita tanquam de uendagio in manu Iohannis prepositi Remensis se deuestierunt , et dictus Iohannes quemdam conuersum nomine dicte ecclesie coram nobis saluo iure alterius inuestiuit . In cuius rei testimonium presentes litteras Sigillo Curie metropolitane Remensis uacantis fecimus roborari . Actum anno domini m .cc . quadragesimo mense decembri . Sic signatis Amicus

Magistri Adam de Carnoto

Iohannes de blesis Canonici

Remenses Uniuersis

Ciuis Remensis

Eudelina

Claromarisco

Remensi

Remensis

Remensis

Hauydis

Iohannis theotonici

Iohannis

Remensis

Iohannes

Sigillo

Remensis

Amicus


Magister lucas de Giffo Officialis domini Gomecii Archidiaconi Remensis . Omnibus ad quos littere iste peruenerint in domino Salutem . Nouerint uniuersi quod pycanetus de hospicio , eius uxor Ciues Remenses , Bertrannus et Iohannes liberi quondam haynicius de berzelayo de assensu et uoluntate dicti P . in cuius manubut sunt ut dicitur in curia domini mei constituti , recognouerunt se uendidisse ecclesie de claromarisco quandam peciam terre quam habebant ut dicebant sitam Remis in territorio Remensi , uersus furcas in loco qui dicitur ens syeres inter terram therrici berengarii ex una parte , et terram dicti Iohannis de luporum uiis militis ex altera . Et hoc precio triginta librarum Remensium . De quibus dicti uenditores recognouerunt creantum suum habuisse in pecunia numerata et tradita , fide data firmiter promittentes dicti uenditores quod contra dictam uendicionem , per se uel per alios ratione dotis , uel aliqua alia ratione nichil de cetero reclamabunt , nec facient reclamari . Sed aduersus omnes iuri parere uolentes , legittimam exinde portabunt garandiam , ecclesie memorate . Renunciantes expresse exceptioni non numerate pecunie , et non solute et omnibus aliis exceptionibus que sibi competunt seu competere possint , contra presens instrumentum et uendicionem predictam . In cuius rei testimonium presentes litteras Sigillo Curie domini mei feci communiri . Actum Anno domini m . ducentesimo xlui . mense februario , feria quinta ante Reministere . Sic signatis . Thom . xl .

Magister lucas de Giffo Officialis

Gomecii

Remensis

Remenses

Bertrannus

Iohannes

Remis

Remensi

Iohannis de luporum

Remensium

Sigillo


Magister lucas de Giffo Officialis domini Gomecii archidiaconi Remensis uniuersis presentes litteras uisuris in domino Salutem . Nouerint uniuersi quod cum Bertrannus de uerzeleyo quondam custos ecclesie Remensis legasset ecclesie de claromarisco centum libras Remenses in elemosinam et thomas filius Odonis de uerzeleyo Eidem B . pro dimidia successisset , et ad solucionem medietatis summe predicte , ratione dicte successionis teneretur prout idem thomas coram me presente balduina estrille auo ipsius et curatore , et quantum ad hoc idem th auctoritate prestante recognouit idem th . in presencia mea constitutus de assensu et auctoritate dicti B . curatoris sui pro predicta medietate summe predicte centum librarum eidem ecclesie dedit in solucionem , unam peciam terre quam habebat ut dicebat in territorio Remensi , in loco qui dicitur uia lata , inter terram sancti dyonisi Remensis ex una parte et terram ipsius th . et terram comitis filii garini Gouion ex altera . Promittens fide data quod in predicta terra nichil de cetero reclamabit uel faciet reclamari . Sed super dicte terre eidem ecclesie contra omnes iuri parere uolentes , legittimam portabit garandiam . Preterea idem th . de auctoritate curatoris sui predicti quitauit dicte ecclesie quitquid iuris habebat uel habere poterat in octo iornalibus terre sitis in territorio de corceio , que dicta ecclesia uendiderat , dedit eciam eidem ecclesie in elemosinam , quandam peciam terre sitam in territorio de Merfis , retro iardinum Marescet , duas pecias terre sitas iuxta terram familie Rahen , petillon , sitam ex altera parte uille , et iuxta terram familie Cortechemise , unam peciam terre sitam in fossa de merfis , iuxta terram familie bucheti . Promittens bona fide dictus th . quod contra premissa non ueniet in futurum , sed ea inuiolabiliter obseruabit . Hanc autem uendicionem laudauit Iohanna uxor dicti Th . fide data de non contraueniendo ratione dotis uel aliqua alia ratione . Item laudauit dicta Iohanna simplici uerbo , quitacionem et concessionem quam fecerat dicte ecclesie th . predictus de terris memoratis , et recognouit idem th . quod predictas quitacionem et concessionem fecerat in recompensacionem bonorum que habuerat a dicta ecclesia . In cuius rei testimonium presentes litteras Sigillo Curie domini mei feci communiri . Datum Anno domini m .cc .xl . septimo , mense marcio . Sic signatis . Th . xl .

Magister lucas de Giffo Officialis

Gomecii

Remensis

Bertrannus

Remensis

Remenses

Odonis

Remensi

Remensis

Gouion

Merfis

Marescet

Rahen

Cortechemise

Iohanna uxor dicti Th

Iohanna

Sigillo


Magister lucas de Giffo Officialis domini Gomecii Remensis Archidiaconi . Omnibus presentes litteras uisuris Salutem in domino . Nouerint uniuersi quod Renaudus de Amica et Poncia uxor eius Ciues Remenses coram clerico fideli Curie domini mei ad hoc specialiter deputato constituti , recognouerunt se dedisse et contulisse , et eciam dederunt et contulerunt ecclesie de claromarisco iuxta Remis in puram et perpetuam elemosinam pro remedio anime sue quamdam peciam terre arabilis quam habebant sicut dicebant in territorio Remensi ante Clarummariscum sitam , inter terram ecclesie sancti petri ueteris Remis ex una parte , et terram Robini de cathena ex altera , quam peciam terre dicti Renaudus et poncia uxor eius emerunt ut dicitur a Margareta relicta Remigii dicti estrille . Promittentes bona fide dicti .R . et P . uxor eius , quod contra dictam uendicionem per se uel per alios non uenient in futurum , ratione aliqua . In cuius rei testimonium presentes litteras sigillo Curie domini mei feci communiri . Actum anno domini m .cc .xl . octauo , mense Octobris , feria sexta ante festum omnium sanctorum . Sic signatis . Colardus

Magister lucas de Giffo Officialis

Gomecii

Remensis

Renaudus de Amica

Poncia

Remenses

Remensi

Clarummariscum

Robini de cathena

Renaudus

Margareta

Remigii

Colardus


Magister petrus de luporumuiis Officialis Curie domini alberti de lauania Remensis Archidiaconi . Omnibus presentes litteras uisuris in domino Salutem . Nouerint uniuersi , quod Iohannes dictus li uages Ciuis Remensis , et helota eius uxor coram iohanne dicto li col daignel , clerico fideli dicte Curie notario ad hoc specialiter deputato , propter hoc personaliter constituti recognouerunt quod ipsi tenent et possident quinque iornalia terre sita in territorio Remensi in loco qui dicitur au closel uersus betteneyum , inter terram beatridis , dicte lingraude , que fuit Guidonis granniaire ex una , et terram marie relicte parui iohannis ex altera . Recognouerunt eciam dicti coniuges quod dicta quinque iornalia terre tenentur ab ecclesia de claromarisco iusta Remis Cisterciensis ordinis sub annuo censu , et quod dicta ecclesia de claromarisco habet et debet habere supra dicta quinque iornalia imperpetuum quolibet anno decem denarios , Remensis monete recti census uidelicet pro quolibet iornali duos denarios parisienses singulis annis in festo beati Martini hyemalis prenotate ecclesie apud clarummariscum , ab ipsis coniugibus uel eorum mandato , seu ab illis qui pro tempore dictam terram possidebunt reddendos et persoluendos . Ita eciam quod si dicta terra uenderetur seu distraheretur emptor ad uestituram et uentas memorate teneretur ecclesie , nec ipsam aliter intrare possent , nec ipsam possidere . Insuper recognouerunt dicti coniuges quod dicta ecclesia habet et debet habere imperpetuum supra dictam terram , et in dicta terra omnem iusticiam et omnem emendam , usque ad quinque solidos et triginta denarios de iusticia , si moueretur et hoc de moneta Remensi . In cuius rei testimonium presentes litteras Sigillo Curie dicte fecimus communiri . Datum Anno domini m .ccc .feria secunda post iubilate . Sic signatis .I . col daignel Fin dez terres de Reins Deo gracias et cetera Matheus Remellieun Pulchrum ualde priuilegium domini Innocentii pape quarti quo confirmat fundacionem monasterii de Claromarisco cum omnibus suis iuribus redditibus prouentibus et possessionibus quibuscunque ipsum locum et multa alia eius loca particularia nominatim exprimendo . In quo eciam priuilegio multa communia et specialia ordinis priuilegia pro ipso loco de Claromarisco breuiter inserit et confirmat et exemptionem ab ordinariis episcopis et cetera . Et est ipsum priuilegium signatum propriis manibus prefati domini pape Innocentii et decem dominorum cardinalium . Datum lugdini ipsius domini pape Innocentii anno quarto .

Officialis Curie

Remensis

Iohannes

Remensis

Remensi

Guidonis granniaire

Cisterciensis

Remensis

clarummariscum

Remensi

Sigillo

Fin dez terres de Reins

Matheus Remellieun

Pulchrum

Innocentii

Claromarisco

Claromarisco

Innocentii

Innocentii


Innocentius episcopus seruus seruorum dei Dilectis in christo filiabus Abbatisse Monasterii de Claromarisco eiusque sororibus tam presentibus quam futuris Regularem uitam professis I N P P M Religiosam uitam eligentibus apostolicum conuenit adesse presiduum ne forte cuiuslibet temeritatis incursus aut eas a proposito reuocet aut robur quod absit sacre religionis eneruet Eapropter dilecte in christo filie uestris iustis postulationibus clementer annuimus et monasterium sancte dei genitricis et uirginis marie de Claromarisco iuxta Remis Cisterciensis ordinis in quo diuino estis obsequio mancipate sub beati petri et nostra protectione suscipimus et presentis scripti priuilegio communimus in primis siquidem statuentes ut ordo monasticus qui secundum deum et beati benedicti Regulam atque Institucionem Cisterciensium fratrum a nobis post concilium generale susceptam in eodem monasterio institutus esse dinoscitur perpetuis ibidem temporibus inuiolabiliter obseruetur . Preterea quascumque possessiones quecumque bona idem monasterium impresentiarum iuste ac canonice possidet aut in futurum concessione pontificum largitione regum uel principum oblatione fidelium seu aliis iustis modis prestante domino poterit adipisci firma uobis et eis que uobis successerint et illibata permaneant In quibus hec propriis duximus exprimenda uocabulis Locum ipsum in quo prefatum monasterium situm est cum omnibus pertinenciis suis Domum de proulli cum redditibus et aliis pertinenciis suis Molendinum de Taperel Partem quam habetis in molendinis de ponte sancti Mammi Terras prata necnon possessiones et alia que habetis in uillis de Taissi de Tanion de Geus de Taissi de Muison de monte Remensi de Courci de perianis de lirri de Damie de Courmarte de mauillis de Turno de Auson de Courscanci de Billi de Alefincourt de Biannes de Sarnaco de Cepilli de Courgihier et de maineuille Redditus et alia que habetis in territorio et ciuitate Remensi Nemora que habetis iuxta Remis in loco qui dicitur Eulafleche terras prata necnon possessiones et alia que habetis in uillis de sancto Clemente de Ominer de damis de Graulus de Tuigni de ulmis de Tilloi de Reisnai de Imuuilla et de Bugnicort cum pratis uineis terris nemoribus usuagiis et pascuis in bosco et plano in aquis et molendinis in uiis et semitis et omnibus aliis libertatibus et immunitatibus suis Sane noualium uestrorum que propriis sumptibus colitis de quibus aliquis hactenus non percepit siue de ortis uirgultis et piscationibus uestris uel de nutrimentis animalium uestrorum nullus a uobis decimas exigere uel extorquere presumat Liceat quoque uobis personas liberas et absolutas e seculo fugientes ad conuersionem Recipere et eas absque contradictione aliqua retinere Prohibemus insuper ut nulli sororum uestrarum post factam in monasterio uestro professionem fas sit sine abbatisse sue licencia de eodem loco discedere Discedentem uero absque communium litterarum uestrarum cautione nullus audeat retinere Illud districtius inhibentes ne terras seu quodlibet beneficium ecclesie uestre collatum liceat alicui personaliter dari seu alio modo alienari absque consensu tocius Capituli uel maioris aut sanioris partis ipsius . Si que uero donationes uel alienaciones aliter quam dictum est facte fuerint eas irritas esse censemus Insuper auctoritate apostolica inhibemus ne ullus episcopus uel quelibet alia persona ad sinodos uel conuentus forenses uos ire uel iudicio seculari de uestra propria substancia uel possessionibus uestris subiacere compellat nec ad domos uestras causa ordines celebrandi causas tractandi uel aliquos conuentus publicos conuocandi uenire presumat nec regularem electionem abbatisse uestre impediat aut de instituenda uel remouenda ea que pro tempore fuerit contra statuta Cisterciensis ordinis se aliquatenus intromittat Pro consecrationibus uero altarium uel ecclesiarum siue pro oleo sancto uel quolibet ecclesiastico sacramento nullus a uobis sub obtentu consuetudinis uel alio modo quicquam audeat extorquere sed hec omnia gratis uobis episcopus diocesanus impendat . Alioquin liceat uobis quemcumque malueritis catholicum adire antistitem gratiam et communionem apostolice sedis habentem qui nostra fretus auctoritate uobis quod postulatur impendat . Quod si sedes diocesani episcopi forte uacauerit interim omnia ecclesiastica sacramenta a uicinis episcopis accipere libere et absque contradictione possitis sic tamen ut ex hoc in posterum proprio episcopo nullum preiudicium generetur Quia uero interdum proprii episcopi copiam non habetis si quem episcopum Romane sedis ut diximus gratiam et communionem habentem et de quo plenam noticiam habeatis per uos transire contigerit ab eo benedictiones monialium uasorum et uestium et consecrationes altarium auctoritate apostolice sedis recipere ualeatis Porro si episcopi uel alii ecclesiarum rectores in monasterium uestrum uel personas inibi constitutas suspensionis excommunicationis uel interdicti sentenciam promulgauerint siue eciam in mercennarios uestros pro eo quod decimas sicut dictum est non persoluitis sine aliqua occasione eorum que ab apostolica benignitate uobis indulta sunt seu benefactores uestros pro eo quod aliqua uobis beneficia uel obsequia ex caritate prestiterint uel ad laborandum adiuuerint in illis diebus in quibus uos laboratis et alii feriantur eamdem sentenciam protulerint ipsam tamquam contra apostolice sedis indulta prolatam decernimus irritandam Nec littere ille firmitatem habeant quas tacito nomine Cisterciensis ordinis et contra indulta apostolicorum priuilegiorum constiterit impetrari Preterea cum commune interdictum terre fuerit liceat uobis nichilominus in uestro monasterio exclusis excommunicatis et interdictis diuina officia celebrare Paci quoque et tranquillitati uestre paterna imposterum sollicitudine prouidere uolentes auctoritate apostolica prohibemus ut infra clausuras locorum seu grangiarum uestrarum nullus rapinam seu furtum facere ignem apponere sanguinem fundere hominem temere capere uel interficere seu uiolenciam audeat excercere Preterea omnes libertates et immunitates a predecessoribus nostris Romanis pontificibus ordini uestro concessas necnon libertates et exemptiones secularium exactionum a Regibus et principibus uel aliis fidelibus rationabiliter uobis indultas auctoritate apostolica confirmamus et presentis scripti priuilegio communimus Decernimus ergo ut nulli omnino hominum liceat prefatum monasterium temere perturbare aut eius possessiones auferre uel ablatas retinere minuere seu quibuslibet uexationibus fatigare sed omnia integra conseruentur earum pro quarum gubernatione ac sustentacione concessa sunt usibus omnimodis profutura Salua sedis apostolice auctoritate Siqua igitur in futurum ecclesiastica secularisue persona hanc nostre constitutionis paginam sciens contra eam temere uenire temptauerit secundo tercioue commonita nisi reatum suum congrua satisfactione correxerit potestatis honorisque sui careat dignitate reamque se diuino iudicio existere de perpetrata iniquitate cognoscat et a sacratissimo corpore ac sanguine dei et domini redemptoris nostri Ihesu christi aliena fiat atque in extremo exanime districte subiaceat ultioni Cunctis autem eidem loco sua iura seruantibus sit pax domini nostri Ihesu christi quatenus et hic fructum bone actionis percipiant et apud districtum iudicem premia eterne pacis inueniant Amen Sic signatis . ( Rota ) domine uias uite notas fac michi Sanctus Petrus Sanctus Paulus Innocentius pape iiii Ego Innocentius catholice ecclesie episcopus ( BENE UALETE ) Ego petrus tituli sancti marcelli presbyter cardinalis Ego Willelmus basilice duodecim apostolorum presbyter cardinalis Ego frater Iohannes tituli sancti laurencii in lucina presbyter cardinalis Ego frater Hugo tituli sancte sabine presbyter cardinalis Ego Oto portuensis et sancte Rufine episcopus Ego Willelmus Sabinensis episcopus Ego Octauianus sancte marie in uia lata diaconus cardinalis Ego petrus sancti georgii ad uelum aureum diaconus cardinalis Ego Iohannes sancti nicolai in carcere tulliano diaconus cardinalis Ego Willelmus sancti eustachii diaconus cardinalis Datum lugduni per manum magistri Marini sancte Romane ecclesie uicecancellarii iii nonas Septembris Indictione iiii Incarnationis dominice anno mccxlui Pontificatus uero domini Innocenti pape iiii Anno quarto

Innocentius

Claromarisco

Claromarisco

Cisterciensis

Institucionem

Molendinum de Taperel

Taissi de Tanion

Taissi de Muison

Remensi de Courci

Damie de Courmarte

Turno de Auson

Courscanci

Billi de Alefincourt

Biannes

Sarnaco

Cepilli

Courgihier

Remensi

Eulafleche

sancto Clemente

Ominer

Bugnicort

Discedentem

Cisterciensis

Romane

Porro

Cisterciensis

Romanis

Siqua

Amen Sic

Sanctus Petrus

Innocentius

Innocentius

Willelmus

Iohannes

Hugo

Oto

Rufine

Willelmus

Sabinensis

Octauianus

Iohannes

Willelmus

Marini

Romane

Innocenti


Item est aliud priuilegium eiusdem domini Innocentii pape quarti eiusdem tenoris et substancie et prioris date sed non tam amplum neque tam bonum

Item


Item aliud priuilegium eiusdem domini Innocentii pape quarti quo uult prefatas religiosas eisdem priuilegiis et indulgenciis quibus ordo Cisterciensis est munitus uti et gaudere

Item

Innocentii

Cisterciensis


Magistri Iacobus de Attrebato , et Renerus de Paissiaco canonici et officiales Remenses . Uniuersis presentes litteras inspecturis , Salutem in domino . Nouerit uniuersitas uestra quod coram clerico fideli Curie Remensis ad hoc specialiter deputato propter hoc personaliter constituti dominus petrus dictus machez miles , Balduinus de Maisiaco armiger et Robertus de Saciaco ciuis Remensis excecutores testamenti ade de Roumanis armigeri defuncti . Predictus B . de Maisiaco heres Iohannis de maisiaco quondam fratris sui pro parte , Iaquetus de caureto clericus tutor seu curator liberorum et heredum dicti ade pro parte a Curia Remensi archidiaconi datus ad faciendam et ratificandam uendicionem de bonis immobilibus que fuerunt dicti ade tempore quo decessit pro ipsis liberis et nomine eorundem , prout in litteris ipsius curie super hoc confectis plenius continetur , necnon domicella mathildis dicti balduini uxor , et domicella mathildis relicta prefati ade defuncti recognouerunt se uendidisse et uendiderunt , uidelicet dictus dominus P . miles , et R . de saciaco ciuis tanquam executores et dictus Balduinus tanquam eorum coexecutor et tanquam heres dicti I . de Maisiaco ut dictum est et dictus Iaquetus clericus tanquam tutor seu curator pro dictis liberis et heredibus dicti ade patris sui quondam , et predicti I . heredibus et dicte uxores nomine suo , Ecclesie de claromarisco iuxta Remis ordinis Cisterciensis quandam domum cum eius appendenciis et pertinenciis sitam apud taissi que fuit dicti Iohannis ut dicebant dicti uenditores , et totam remanenciam et escheanciam dicti Iohannis , et quitquid idem Iohannes tempore mortis habebat et habere poterat et debebat , in dicta uilla de taissi et territorio eiusdem . In terris , pratis , aquis uineis , iusticia , banno , dominio , hominibus corporis dicte uille iuribus censibus , talliis et aliis quibuscumque , et precipue omnia que ad ipsos uenditores pertinebant , et pertinere poterant et debebant , ex quacumque causa uel ratione , exceptis solummodo Coleto Rufo de eadem uilla qui dicitur homo dicti Iohannis de corpore et quinquaginta solidis parisiensibus annui redditus percipiendis quolibet anno in perpetuum et habendis a domicella Iohanna relicta dicti Iohannis et eius heredibus super tailla dicte uille de taissi et septem modiis et dimidio uini goetici , ad mensuram remensem , percipiendis similiter a dicta Iohanna imperpetuum super tallia iam dicte uille de Taissi . Et hec uendicio facta fuit dicte ecclesie precio quatercentum et decem et septem librarum parisiensium , de quibus dicti uenditores recognouerunt se habuisse creantum suum , et recepisse ad plenum a dicta ecclesia in pecunia numerata sibi tradita soluta et deliberata . / / Promittentes iidem uenditores quod in dictis rebus tam corporalibus quam incorporalibus uenditis ut dictum est per se uel per alios ratione dotis uel hereditatis , aut alia quacumque ratione nichil de cetero reclamabunt uel facient reclamari . Nec eciam querent seu queri facient artem uel ingenium causam uel materiam quare dicta uendicio ualeat aliquatenus retractari , seu in aliquo ledi , uel elidi , et quod neque per appellacionem , neque per impetracionem , uel per supplicacionem aliquam , contra premissa uel aliquod premissorum uenient in futurum . Et si aliquod instrumentum ipsos uenditores contingeret in posterum impetrare , per quod premissis uel alicui premissorum posset obuiari , illo impetrato nullatenus utentur , sed illi renunciauerunt expresse , et promiserunt se portaturos garandiam legittimam dicte ecclesie , super omnibus et singulis predictis , aduersus omnes iuri et legi parere uolentes . Et pro dicta garandia ferenda eidem ecclesie ut dictum est dicti executores ad maiorem securitatem posuerunt in contrauadium erga ipsam ecclesiam terras arabiles , quas habebat dictus adam tempore quo uiuebat acquisitas in territorio de roumains sitas , una earum tamen excepta que uocatur a la grisoise quam templariis Remensibus legauit dictus adam ut asserebant dicti executores . Super quibus terris in controuadium positis dicebant se habere et habebant potestatem hoc faciendi a dicto Adam concessam per litteras Curie dicti archidiaconi Remensis , prout in eisdem litteris super hoc confectis plenius continetur . Et de predictis rebus uenditis predicti uenditores in manu domini Hugonis de Bena militis domini superioris loci se deuestierunt tanquam de uendicione , et de ipsis dictam ecclesiam fecerunt per eundem dominum sollempniter inuestiri . Qui dominus Hugo de bena miles tanquam dominus superior et capitaneus rerum predictarum de feodo et in feodo suo existencium , et domina maria eius uxor coram prefato clerico curie Remensis ad hoc deputato propter hoc personaliter constituti dictam uendicionem , contractum et omnes uendiciones , et singulas in presenti contractu expressas , laudauerunt et approbauerunt ad quem dominum Hugonem militem ius feodale et superius dominium rerum predictarum uenditarum pertinebant totaliter ut dicebant , et asserebant tam iidem H . miles et eius uxor quam uenditores supra dicti . Quitantes iidem H . miles tanquam superior dominus et capitaneus ut dictum est et M . eius uxor prelibate ecclesie totum predictum feodum quem tenebant seu tenere solent dicti Iohannes armiger defunctus , et domicella Iohanna quondam eius uxor , et totum ius et dominium , que idem H . miles habebat et habere poterat in eodem , et in rebus predictis totum ipsum feodum , et ius feodale et dominium predictum quod habebant , seu habere poterant et debebant in eodem , et in rebus predictis uenditis totaliter in ipsam ecclesiam transferendo , et ipsam ecclesiam exinde uerum fecerunt possessorem . Et hec quitacio facta fuit mediantibus quateruiginti libris et duodecim libris parisiensibus . De quibus dicti H . miles , et M . eius uxor recognouerunt suum habuisse creantum , et recepisse ad plenum a dicta ecclesia in pecunia numerata sibi tradita soluta et deliberata . Promittentes iidem H . miles dominus superior et Maria eius uxor quod in dictis feodo et dominio ratione dotis hereditatis uel escheancie , seu aliqua alia ratione nichil de cetero reclamabunt nec facient reclamari , et quod contra dictas laudacionem et appro bacionem ratione dominii seu aliqua alia ratione non uenient in futurum , nec impedient , seu impediri facient aliqua ratione quominus dicta ecclesia de dictis rebus uenditis , feodo et dominio gaudere possit pacifice et quiete , sed exinde et super hiis legittimam garandiam portabunt , et se promiserunt portaturos ipsi ecclesie dicti . H . miles et eius uxor aduersus omnes iuri et legi parere uolentes , qui aliquod ius ratione dominii seu feodi reclamarent , seu reclamare uellent in premissis uel qui se opponerent , seu dicte uendicioni resistere uellent , uel in aliquo contraire ratione dominii cuiuscumque . Ita quod si contingeret aliquem dominum alium seu alios dominos de facto , uel de iure dictam ecclesiam super hiis molestare quod absit , uel aliquod dominium , ius , seu feodum reclamare in predictis rebus uenditis aut earum aliquam molestiam et uiolenciam inferendo ipsi ecclesie , uel litem contra eandem mouendo , uel uim eidem aliquo casu faciendo , iidem dominus H . miles et M . eius uxor litem pro ipsa ecclesia subirent , auferrent , amouerent seu amoueri facerent et procurarent , ac facerent amoueri totam uim , uiolenciam et iniuriam , ac molestiam que ipsi ecclesie a quibuscumque taliter inferretur , et si dicta ecclesia occasione ipsorum dominorum , seu occasione huiusmodi defectus dicte garandie ferende , dampna incurreret uel sustineret ipsi dominus H . miles , et M . eius uxor , et quilibet insolidum huiusmodi dampna redderent et restituerent ad plenum ecclesie prelibate , super quibus ipsi ecclesie iuramento sine alia probacione uel taxacione facienda crederetur . Et in hiis omnibus et singulis renunciauerunt expresse ipsi dominus H . miles , et M . eius uxor excepcioni quitacionis non facte de predictis feodo et dominio , excepcioni pecunie exinde non recepte , non solute , seu non tradite , omni excepcioni dolimali , lesionis , decepcionis seu fraudis , constitucioni de duobus reis , omni iuris auxilio tam canonici quam ciuilis , omni excepcioni dotis et omnibus aliis excepcionibus que sibi de iure aut de facto possent competere in premissis , uel in aliquo premissorum et dicte ecclesie obesse se et sua quantum ad hec et heredes suos ubicumque fuerint iurisdicioni curie Remensis , supponentes , necnon cuilibet iurisdicioni cuiuscunque iudicis tam ecclesiastici quam secularis . Et de omnibus et singulis premissis firmiter tenendis et fideliter obseruandis , et de non contraueniendo in aliquo , tam dictus dominus H . miles , et domina Maria eius uxor quam uenditores supradicti fides suas corporaliter prestiterunt in manu dicti clerici dicte Curie Remensis , excepto dicto domino P . Machet milite qui premissa promisit bona fide se obseruaturum . ¶ Qui quidem uenditores renunciauerunt expresse sub eadem fide quantum ad hec omnia et singula premissa fideliter tenenda et obseruanda , excepcioni rerum predictarum non uenditarum , excepcioni precii non soluti , seu non numerate pecunie et non tradite , dolimali fori lesionis , decepcionis exceptionibus , omni iuris auxilio , tam canonici quam ciuilis , epistole diuiadriani , auxilio senatus consulti , ualleiani , beneficio diuisionis , in integrum restitucionis , omni priuilegio in fauorem mulieris introducto , omni excepcioni dotis , et specialiter dicte mulieres donacioni sibi facte propter nupciis , omni reportagio recompensacioni et acquisito . Renunciauerunt eciam dicti uenditores et singuli omni decepcioni et fraudi , ita quod non possint dicere seu proponere de cetero uel allegare se deceptos fuisse in dicto contractu ultra medietatem iusti precii uel aliquid sibi suppleri , de eodem , seu quod rescindatur dictus contractus petere omni eciam statuto uel consuetudini cuiuslibet loci , omni priuilegio indulto , quibuslibet personis cuiuscumque existant ordinis uel condicionis , seu inposteris indulgendo , et omnibus aliis excepcionibus , deffensionibus rationibus et allegacionibus , que sibi uel alteri eorum de iure aut de facto in quocumque iudicio possent competere , et dicte ecclesie obesse in premissis , uel in aliquo premissorum . Et quantum ad hec omnia et singula premissa tenenda et firmiter obseruanda tam dicti uenditores quam dicti dominus H . miles et eius uxor iurisdictione Curie Remensis , et cuiuslibet iudicis secularis ubicumque fuerint se et sua supposuerunt , uolentes et concedentes quod dicta ecclesia quandocumque sibi opus fuerit et uisum expedire contra omnes et singulos predictos presentibus litteris uti possit in quocumque iudicio tam ecclesiastico quam seculari et quod ipse littere ualeant in foro seculari , ac si sigillis propriis ipsorum uel alicuius domini secularis essent sigillate , nec aliquid contra possint opponere quin uirtute earum possint omnes et singuli supradicti per quemcunque iudicem ecclesiasticum uel secularem compelli ad obseruacionem omnium et singulorum premissorum . In quorum omnium testimonium et munimen presentes litteras sigillo Curie Remensis fecimus communiri . Datum Anno domini mº .ccº .lxº secundo in crastino beati luce euuangeliste . Sic signata . Petrus de uir .

Iacobus de Attrebato

Renerus de Paissiaco

Remenses

Remensis

petrus dictus machez

Balduinus de Maisiaco

Robertus de Saciaco

Remensis

Roumanis

Maisiaco

Iohannis de maisiaco

Iaquetus de caureto

Curia Remensi

Balduinus

Maisiaco

Iaquetus

Cisterciensis

taissi

Iohannis

Iohannis

Iohannes

Iohanna

Iohannis

Taissi

Adam

Remensis

Hugonis de Bena

Hugo de bena

Remensis

Hugonem

Iohannes

Iohanna

Maria

Remensis

Maria

Remensis

Remensis

Remensis


Item aliud priuilegium eiusdem domini Innocentii pape quarti quo indulget omnibus abbatissis et Conuentibus uniuersis Cisterciensis ordinis in regno francie constitutis ut eisdem priuilegiis et indulgenciis ipsis competentibus quibus ordo Cisterciensis per sedem apostolicam munitus esse dinoscitur utantur et gaudeant

Item

Innocentii

Cisterciensis

Cisterciensis


Item aliud priuilegium eiusdem domini Innocentii pape quarti quod religiose possint succedere bonis mobilibus et immobilibus parentum suorum sicut si in seculo remansissent

Innocentii


Item aliud priuilegium domini Alexandri pape quarti eiusdem substancie et tenoris

Item

Alexandri


Item aliud priuilegium eiusdem domini Innocentii pape quarti quo monasterium de Claromarisco et personas regulares ipsius in sua et beati petri protectione suscipit omnia iura possessiones et bona quas tunc possidebant uel iusta acquisitione in futurum possiderent confirmat

Innocentii

Claromarisco


Item aliud priuilegium eiusdem domini Innocentii pape quarti directum dominis archiepiscopo Remensi et suis suffraganeis ac dominis Abbatibus prioribus decanis archidiaconis archipresbyteris et aliis ecclesiarum prelatis in Remensi prouincia constitutis ut locum ipsum et personas regulares ab omni molestacione uiolencia aut quacumque alia iniuria defendant et protegant eis sua priuilegia conseruantes omnes earumdem iniuriatores seu malefactores per censuras ecclesiasticas et suspensiones et cetera compescendo

Item

Innocentii

Remensi

Remensi


Item aliud priuilegium eiusdem domini Innocentii pape quarti quo indulget de usuris rapinis et aliis male acquisitis dummodo illi quibus restitucio fieri debet non possint inueniri / et etiam de quibuscumque legatis indistincte in pios usus relictis / et commutacione ac redemptione uotorum Iherosolimitano dumtaxat excepto usque ad centum marcas sterlingorum pro suis necessitatibus recipere ualeant

Item

Innocentii

Iherosolimitano


Item aliud priuilegium eiusdem domini Innocentii pape quarti ne inuite per litteras apostolicas possint compelli ad recipiendam aliquam religiosam nisi de hac indulgencia expressam fecerint mensionem

Innocentii


Item aliud priuilegium eiusdem domini Innocentii pape quarti ne ipse religiose per aliquem possint cogi ad uendendas uel alienandas possessiones sui monasterii quas nunc racionabiliter possident uel in posterum iuste poterint adipisci

Item

Innocentii


Item aliud priuilegium eiusdem domini Innocentii pape quarti per quod indulget eisdem religiosis quod ad receptionem seu prouisionem alicuius in pensionibus aut ecclesiasticis beneficiis per litteras apostolicas compelli non possint

Item

Innocentii


Item aliud priuilegium domini alexandri pape quarti quo indulgetur eisdem religiosis ne de animalibus ad certam partem et porcionem aliis ad nutriendum traditis / pro parte et porcione ipsa contingente ad soluendam decimam possint compelli / dummodo nulla super hoc fraus aut malicia committatur

Item


Magister Henricus de Fluy et Matheus Guidonis de attrebato Canonici et officiales Remenses , uniuersis presentes litteras uisuris in domino salutem . Nouerit uniuersitas uestra quod coram Nicholas de soumaiger clerico curie Remensis , notario ad hoc a nobis specialiter deputato propter hoc constituti Iohannes de Taisseio armiger filius quondam domini Balduini de Maiseio militis , et domicella Iohanna eius uxor uendiderunt et recognouerunt se uendidisse bene et legittime Ecclesie de claromarisco , iuxta Remis Cysterciensis ordinis , quoddam gardinum situm apud tasseium contiguum fossatis dicti Iohannis ex una parte , et gardino ponchini de arre ex altera , cum quadam pechia terre sita iuxta gardinum predictum hoc excepto quod quadam uia est intermedia sita inter terram quondam dicti ponchini ex una parte et calceiam Iohannis predicti ex altera . Item uendiderunt et recognouerunt se uendidisse dicti Iohannes et Iohanna dicte ecclesie bene et legittime aquam quam habebant et habere debebant quoaduiuerent ut dicebant , et quam dicte ecclesie in puram elemosinam contulerant post decessum eorundem , et hoc a domo quondam albrici de uallibus usque ad aquam quam habent liberi Odeti de tasseio . Ita tamen quod dicti Iohannes et eius uxor retinent usum fructum quoaduiuent in aqua existenti a gardino suo usque ad aquam liberorum Oudeti de tasseyo predicti , et post mortem ipsorum dicta aqua ad dictam ecclesiam integraliter reuertetur . Que uendicio facta fuit mediantibus sexaginta et octo libris parisiensibus . De quibus dicti Iohannes et Iohanna recognouerunt sibi esse ad plenum satisfactum , ex parte dicte ecclesie in sicca pecunia numerata quittantes dictam ecclesiam totaliter de pecunia predicta . Item dicti Iohannes et eius uxor predicta uidelicet gardinum peciam terre et aquam uendiderunt et recognoueruntse dicte ecclesie uendidisse , libera in purum et francum allodium absoluta absque omni onere exactione et absque omni seruitute . Item promiserunt dicti Iohannes et Iohanna fide et iuramento super hoc ab ipsis corporaliter prestitis quod contra uendicionem predictam , et elemosinas eidem ecclesie ab ipsis factas per se uel per alios non uenient in futurum , nec in rebus uenditis et collatis in elemosinam ab ipsis Iohanne et Iohanna aliquid de cetero reclamabunt , personas suas successores suos , et res suas ad hoc dicte ecclesie specialiter obligantes . Item promiserunt dicti Iohannes et Iohanna sub fide et iuramento predictis , quod aduersus omnes iuri parere uolentes , super contractu predicto , et rebus predictis uenditis dicte ecclesie legittimam portabunt garandiam . Ita quod si dicta ecclesia uelit edificare in dictis iardino et terra , quod possit libere edificare in hiisdem iardino et terra . Et promiserunt quod si aliqui essent perturbatores in eo quod dicta ecclesia in dictis gardino et terra libere non posset edificare si uellent quod procurarent sumptibus propriis eorundem ad hoc ut dicti perturbatores desisterent a perturbacione predicta . Item dicti Iohannes et Iohanna dederunt et recognouerunt se dedisse dicte ecclesie in puram et perpetuam elemosinam domino prata sua sita inter aquam ab ipsis uenditam ex una parte , et aquam ueterem ex altera ut dixerunt . Item dicta Iohanna iurauit et fide corporaliter prestita promisit quod in rebus uenditis et collatis in elemosinam dicte ecclesie ab ipsis Iohanne et Iohanna ratione dotis seu assignamenti nichil reclamabit in futurum , et quod ui uel metu dictum contractum uendicionis non faciebat , sed spontanea uoluntate , et quod precium quod recipiebant dicti Iohannes et Iohanna de rebus uenditis conuertebatur , in utilitate ipsius , Insuper dicti Iohannes et Iohanna in contrauadium rerum uenditarum posuerunt omnia bona que habent ad presens , uel in posterum habebunt , et ad dicta bona sua presencia et futura pro garandia ferenda dicti Iohannes , et eius uxor assignauerunt predictam ecclesiam , et maxime hec posuerunt in controuadium uidelicet unam peciam terre sue ut dicunt site in loco qui dicitur ante nouum uicum , iuxta terras beate marie ex una parte , et terras domine Ermeniardis relicte oudeti de tasseio , ex altera . Item in contrauadium posuerunt aliam peciam terre sue ut dicunt site in loco qui dicitur in campo Hupini cuius pecie caput attinet terre coleti rufi , ex una parte , et aliud caput attinet uie que dicitur puiloise . Item posuerunt in contrauadium aliam peciam terre sue , ut dicunt que attinet ex parte superiori dicte uie iuxta terras Hueloti filii morete ex una parte et terre Hersendis , relicte clerici ex altera . Item in contrauadium posuerunt unam peciam terre sue ut dicunt que dicitur in uineolis , cuius caput attinet terre beate marie ex una parte et aliud a parte superiori terre coleti de tribus puteis ex altera . Item in contrauadium posuerunt unam peciam terre sue , ut dicunt site subtus mont gilier inter terras remigii filii lietandi ex una parte , et terras coleti rufi ex altera . / / Preterea dicti Iohannes et Iohanna super omnibus premissis et singulis firmiter obseruandis et tenendis , omni exceptioni renunciauerunt fide media , et maxime non numerate pecunie , non tradite , non solute , restitucioni in integrum omni statuto patrie et consuetudini cuiuslibet uille uel loci , omni decepcioni lesi et fraudi , et omnibus aliis excepcionibus que possent ipsis competere , et ecclesie predicte obesse ad elidendum uel impediendum seu retardandum conuenciones predictas , uel alteram earundem . Preterea dicti Iohannes et Iohanna renunciauerunt fide media excepcioni fori et omni alii exceptioni omni priuilegio cruce signatis indulto , seu in posterum indulgendo , necnon omni alii priuilegio omni iuris auxilio tam canonici quam ciuilis , et omni alii iuris et facti auxilio quod ipsis Iohanni et Iohanne posset prodesse et dicte ecclesie obesse contra presentes litteras , uel contenta in eisdem super omnibus premissis firmiter obseruandis et tenendis , se nostre iurisdictioni supponentes ad quamcumque ciuitatem seu dyocesim se duxerint transferendos . Insuper adenetus filius domini Iohannis de Roumains militis et balduinus frater eius , conuentiones et contractus predictos coram dicto Nicholao fideli Curie Remensis ad hoc deputato propter hoc constituti laudauerunt , et eosdem conuentiones et contractum omnino approbauerunt . Item dictus adenetus laudauit et approbauit omnes elemosinas usque nunc factas dicte ecclesie a dictis Iohanne et Iohanna de immobilibus seu mobilibus eorundem , et maxime elemosinam factam ab ipsis Iohanne et Iohanna dicte ecclesie de duobus pratis sitis inter aquam quam dicti Iohannes et Iohanna uendiderunt ecclesie predicte , et hec ex una parte , et aquam ueterem ex altera . Hanc eciam elemosinam factam a dictis Iohanne et Iohanna ecclesie predicte de duobus pratis predictis , dictus Balduinus laudauit et approbauit , et promiserunt dicti adenetus et Balduinus fide interposita corporali quod in rebus uenditis a dictis Iohanne et Iohanna ipsi ecclesie et in rebus collatis in elemosinam , prout eandem elemosinam laudauerunt et approbauerunt per se uel per alium , nichil de cetero reclamabunt , nec dictam ecclesiam molestabunt in futurum . Super hiis omni exceptioni fide media renunciantes expresse . Insuper Hugo de Baine armiger uendicionem predictam factam a dictis Iohanne et Iohanna dicte ecclesie de dictis iardino , et medietate aque predicte conuenciones et contractum habitos de eisdem tanquam dominus laudauit et approbauit , que gardinum et medietas aquae ab ipso Hugone tenentur , sicut dicit . In cuius rei testimonium , et ut predicta firma illibata atque in concussa permaneant , presentes litteras ad instanciam dictorum Iohannis et Iohanne , dicte ecclesie sigilli Curie Remensis tradidimus roboratas . Datum Anno domini mº .ccº .l .uiiiº . mense iulio . Sic signata . C . de Soumainger

Henricus de Fluy

Matheus Guidonis de attrebato

Remenses

Nicholas de soumaiger

Remensis

Iohannes de Taisseio

Balduini de Maiseio

Iohanna

Cysterciensis

Iohannis

Iohannis

Iohannes

Iohanna

Iohannes

liberorum Oudeti

Iohannes

Iohanna

Iohannes

Iohannes

Iohanna

Iohanne

Iohanna

Iohannes

Iohanna

Iohannes

Iohanna

Iohanna

Iohanne

Iohanna

Iohannes

Iohanna

Iohannes

Iohanna

Iohannes

Ermeniardis relicte oudeti de tasseio

Hueloti

Hersendis

Iohannes

Iohanna

Iohannes

Iohanna

Iohanni

Iohanne

Iohannis de Roumains

Nicholao

Remensis

Iohanne

Iohanna

Iohanne

Iohanna

Iohannes

Iohanna

Iohanne

Iohanna

Balduinus

Balduinus

Iohanne

Iohanna

Hugo de Baine

Iohanne

Iohanna

Hugone

Iohannis

Iohanne

Remensis

Soumainger


Item aliud priuilegium domini Clementis pape quarti quo omnes libertates et immunitates a predecessoribus suis Romanis pontificibus siue per priuilegia uel alias indulgencias eidem monasterio concessas / Et etiam libertates et exemptiones secularium exactionum a regibus principibus et aliis christi fidelibus rationabiliter indultas confirmat /

Clementis

Romanis


Item aliud priuilegium domini nicolay pape quarti quo ipse omnibus uere penitentibus et confessis ecclesiam de Claromarisco annuatim in purificationis annuntiacionis assumptionis et natiuitatis gloriose uirginis marie festiuitatibus et per octo dies festiuitates ipsas immediate sequentes / et in die dedicationis eiusdem ecclesie deuote uisitantibus unum annum et quadraginta dies de iniuncta eis penitencia misericorditer relaxat .

Claromarisco


Item sunt quatuor alia priuilegia toti ordini communia et generalia que propter hoc hic non particulariter specificantur .


Frater Philippus Abbas Clareuallis Cisterciensis ordinis lingonensis dyocesis Insigni recolende memorie uenerendo patri domino theobaldo de luxemburgo ygniacensis monasterii Abbati Salutem et in agro dominico honorabile semen distillare quanta nos edoceat rerum experiencia quantaque ab insignibus et prouidis ecclesie dei suppositis audiuerimus de ruina spiritualis excercicii honnestatis morum et conuersationis uillitate duarum religiosarum in monasterio de Claromarisco Remensi nobis immediate subiecto uictitancium quarum altera Abbatissam altera priorissam uocitari se faciunt menbrana non sufficeret uerborum depicta scemate ad liquidum exprimere adeo ut absque laboris ecclesiastici merito pauperum substanciam et fundatorum deuotionem sua uanitate euacuare noscantur Quapropter nos qui monasteria et loca nobis et ecclesie Clareuallensi immedietate subiecta semper in melius reformare affectamus de uestra benigna prouiditate confisi uisitacionem et reformacionem dicti monasterii presentium serie mandatorum confidentissime iniungimus uos quoad possumus requirentes et rogantes quatenus assumpto uobiscum dilecto nostro filio fratre Iohanne de Castellione de uita moribus et Conuersacione dictarum muliercularum a probis et fidedignis personis uocatis uocandis uos informetis quas si impudice et inutiliter conuersari deprehenderitis . Illas auctoritate nostra memorata de dicto loco assistente uobis illustris ac reuerendissimi patris domini archiepiscopi Remensis qui fundator loci asseritur a multis fauore et consensu amoueatis et ad alia ordinis nostri monasteria moraturas et professuras per uestram sentenciam transmigraturas declaretis in quorum loco et monasterio alterum de fratribus nostris et professis Clareuallis subrogetis et priorem continuum seu perpetuum instituatis nominetis installetis et sublimetis Iuramenta ab eodem de fideli administracione bonorum dicti monasterii aut recuperacione deperditorum seu alienacione et obediencia ad nos et ordinem recipiendo . Et facto inuentario de ualore pretacti monasterii et litterarum originalium eiusdem numerum religiosorum in uestro decreto taxatum relinquatis quem teneatur Infra prefigendum temporis spacium secum ad officia diuina peragenda recipere . Mandamus igitur omnibus et singulis nostri antedicti ordinis personis quatenus in premissis omnibus et ab eisdem dependentibus reuerenter et prompte uobis obediant tamquam nobis Nos certificando de singulis ut moris est in ordine Datum in monasterio Clareuallis memorato sub appensione sigilli nostri mensis aprilis die septadecima anno domini millesimo cccc . sexagesimo Sic signatis O edna

Philippus

Clareuallis Cisterciensis

Claromarisco Remensi

Clareuallensi

Iohanne de Castellione

Conuersacione

Remensis

Clareuallis

Clareuallis

Sic